Metro Mexico i 2015
**Mexico bys metro**, på spansk **Sistema de Transporte Colectivo – Metro**, er et offentlig transportnett for Mexico by. Det blir regnet som nummer 3 på listen over tunnelbaner i verden med flest reisende. Her blir om lag 7,6 millioner personer transportert daglig. Billettprisene blir subsidiert av de meksikanske myndighetene, og dagens takst er på 3 MXN.

Nettverket dekker hovedsakelig Det føderale distriktet (Distrito Federal), men nyere utbygging har også ført linjer ut i forstedene, som ligger i delstaten México (Edomex).

Metroens betydning for Mexico by er stor. En reisende kan med metroen ta seg lett og hurtig rundt i den enorme byen. Siden den også er billig, sparer den metropolen for trafikkorker. Metroen blir godt vedlikeholdt og rengjort. På grunn av godt vakthold av væpnet politi og de store folkemengdene forekommer det sjelden vold, men en del lommetyveri kan skje, særlig i rushtiden.

Symbolbruk
----------

Den reisende på metroen i Mexico by kan ikke unngå å legge merke til symbolene, eller piktogrammene, som hver stasjon er utstyrt med. Grunnen til dette var den høye andelen analfabeter i Mexico på det tidspunktet metroen først ble utbygd. Man tenkte at en fargekode og piktogrammer for hver stasjon skulle gjøre det lettere for dem som ikke kunne lese. Symbolene kan referere til noe som fysisk kan ses ved stasjonen (for eksempel Salto de Agua, «springvannet»), betydningen stasjonsnavnet har, eller en historisk referanse til området rundt stasjonen.

I tillegg har hver linje sin egen farge.

Nåværende nettverk
------------------

| LinjekartLinjekart | Linje | Åpnet | Stasjoner | Lengde(km) | Endestasjoner |
| --- | --- | --- | --- | --- | --- |
| Linje 1 | Linje 1 | 4. september 1969 | 20 | 16,65 | Observatorio | Pantitlán |
| Linje 2 | Linje 2 | 1. august 1970 | 24 | 20,71 | Cuatro Caminos | Tasqueña |
| Linje 3 | Linje 3 | 20. november 1970 | 21 | 21,27 | Indios Verdes | Universidad |
| Linje 4 | Linje 4 | 29. august 1981 | 10 | 10,74 | Martín Carrera | Santa Anita |
| Linje 5 | Linje 5 | 19. desember 1981 | 13 | 14,43 | Politécnico | Pantitlán |
| Linje 6 | Linje 6 | 21. desember 1983 | 11 | 11,43 | El Rosario | Martín Carrera |
| Linje 7 | Linje 7 | 20. desember 1984 | 14 | 17 | El Rosario | Barranca del Muerto |
| Linje 8 | Linje 8 | 20. juli 1994 | 19 | 16,67 | Garibaldi / Lagunilla | Constitución de 1917 |
| Linje 9 | Linje 9 | 26. august 1987 | 12 | 13,03 | Tacubaya | Pantitlán |
| Linje A | Linje A | 12. august 1991 | 10 | 14,89 | Pantitlán | La Paz |
| Linje B | Linje B | 15. desember 1999 | 21 | 20,27 | Ciudad Azteca | Buenavista |
| Linje 12 | Linje 12 | 30. oktober 2012 | 20 | 24,5 | Mixcoac | Tláhuac |
|  |

Metrobús
--------

Utdypende artikkel: Metrobús

Metrobús er et bussystem i Mexico by med busser som har egne kjørefelt og derfor kan komme seg frem uforstyrret av annen trafikk. Systemet ble åpnet i 2005 og består av to linjer. Noen av metrobús-stasjonene har overgang til undergrunnsstasjoner.

Tren Ligero
-----------

Utdypende artikkel: Tren Ligero (Mexico by)

Tren ligero er ikke formelt en del av metrosystemet, men det er overgang fra Tasqueña til toget. Man må imidlertid kjøpe en egen billett som bare gjelder for tren ligero. Linja går fra Tasqueña til Xochimilco.

Referanser
----------

1. ↑  «El Metro, con récord de viajes: Joel Ortega», *Excelsior*, 29. januar 2013.

Eksterne lenker
---------------

* Offisielt nettsted Rediger på Wikidata

* (en) Mexico City subway – kategori av bilder, video eller lyd på Commons Rediger på Wikidata

* (en) Mexico City light rail – galleri av bilder, video eller lyd på Commons Rediger på Wikidata

| * v
* d
* r
Mexico bys metro |
| --- |
| Linjer | Linje 1 Linje 2 Linje 3 Linje 4 Linje 5 Linje 6 Linje 7 Linje 8 Linje 9 Linje A Linje B Linje 12 |
| Relaterte artikler | Gummihjuls metro **·** Undergrunnsbane |
| Se også | Metrobús **·** Mexico bys forstadsbaner **·** Xochimilco bybane |